  Вормон музейлэн пресс-службаез Майя Бывальцева Быдӟым Атыкай ож дыръя бырем Удмуртиысь старшиналэн Григорий Вершининлэн али улӥсь ӵыжы-выжыосыз нырысьсэ солэсь туссэ адӟозы. Дышетскисьёслэн «Алексей, Алёшенька, сынок…» ӵектосазы пыриськисьёс Москваысь Вормон музейын ожгачилэсь ож вакытысь туспуктэмъёссэ но документальной хроникаысь кадръёсты возьматозы. Со сярысь ужъюртлэн пресс-службаез ивортӥз. « Вуоно пумиськон мылкыдэз туж бугыртэ, угось геройлэн правнукез Роман Вершинин прадедзэ ноку ӧз адӟылы. Туспуктэмъёсыз семьяын утиськымтэ. Со пересь песятайзэ документальной хроникалэн кадръёсысьтыз ожысь нырысьсэ адӟоз, собере солэсь кык туспуктэмзэ басьтоз » «Алексей, Алёшенька, сынок…» ӵектосэз радъясьёс Глаз ёросын вордскем Григорий Вершинин 1943-тӥ арын инвожое кинохроникалэн кадръёсаз кык пол шедьылӥз: нырысь вырйылэз басьтыны тыршись лыдызъя тросгес луись тушмонэн ожмаськон дыръя, кыкетӥ ползэ – со ож понна орденэн данъян дыръя. Фронтысь кинооператорлэн плёнкаяз шедем ужрадъёс бере ар ортчыса, 1944-тӥ арын гужем, ожгарчи бырыны шедиз. Старшина Вершининлэн историез Вормон музейлэн «Лица Победы» огъяросси ӵектосаз пыроз. Улон сюрессэ но туспуктэмзэ «Лица Победы» мультмеди залысь адӟыны луоз. Тодэ вайытом, Ува ёросын вордскем ожгарчилэсь Георгий Катаевлэсь арбериосэ племянникезлы Александр Катаевлы сётӥзы.  Тегъёс: БыдӟымАтыкайож Удмуртия Глазёрос Москва  